|  |
| --- |
|  |
| Volvo Car Denmark A/S | |
| **Presse-information** | |

|  |  |  |
| --- | --- | --- |
| **Dato: 20.03.2019** |  |  |

|  |  |
| --- | --- |
| Volvo har delt sikkerhedsviden i 60 år  – nu via et digitalt bibliotek, alle får adgang til    For første gang gør Volvo sin sikkerhedsviden let tilgængelig i et centralt, digitalt bibliotek og opfordrer branchen til at bruge det med henblik på at gøre trafikken mere sikker.  Præsentationen symboliserer Volvo’s filosofi, som er at skabe større trafiksikkerhed ved at dele viden, der har potentiale til at redde liv. Det nye bibliotek bliver præsenteret i forbindelse med 60 års jubilæet for det, der måske har været bilhistoriens vigtigste opfindelse på sikkerhedsområdet – trepunkts sikkerhedsselen.  Trepunktsselen blev introduceret af Volvo i 1959. Det anslås, at den har sparet en million liv verden over takket være Volvo’s beslutning om at udbrede opfindelsen ikke bare til Volvo’er, men til utallige andre biler. Siden har Volvo fortsat prioriteret samfundsfordele frem for indtjening.  For at fejre denne milepæl og understrege, at dele-traditionen strækker sig videre end patenter og fysiske produkter, introducerer svenskerne nu [project E.V.A.](https://www.volvocars.com/intl/why-volvo/human-innovation/future-of-driving/safety/cars-safe-for-all) Det er et initiativ, der fejrer de tres år, hvor Volvo har delt sin forskning i bilsikkerhed med verden, men som også sætter spotlight på det fundamentale spørgsmål om ulighed, hvad angår betingelserne for udvikling af bilsikkerhed.  ”Vi har data om titusindvis af virkelige trafikuheld, som hjælper os med at sikre, at vores biler er så sikre som muligt, når det gælder virkelige trafikuheld,” siger Lotta Jakobsson, professor og teknisk specialist i Volvo Cars Safety Centre. ”Det betyder, at vores biler er udviklet til at beskytte alle mennesker, uanset køn, højde, form eller vægt og ud over det ”gennemsnitsmenneske”, en crash test dukke repræsenterer”.  Project E.V.A. er baseret på Volvo’s egne forskningsdata såvel som flere andre studier og viser, at kvinder her større risiko for at komme til skade i et biluheld. F.eks. betyder de forskelle, der er, på anatomi og nakkestyrke mellem en gennemsnitlig mand og kvinde, at kvinder har større risiko for at få piskesmældsskader.  Baseret på disse studier og egne kollisionsdata har Volvo Cars skabt virtuelle crash test dukker for bedre at forstå den type uheld og udvikle sikkerhedsteknologier, der er med til at beskytte både mænd og kvinder ligeligt. Den første teknologi, det resulterede i, var WHIPS whiplash protection, der blev introduceret i 1998, og som har bidraget til Volvo’s unikke sæder og nakkestøtter.    Ideen om at prioritere samfundsmæssige fremskridt er stadig drivkraft for Volvo’s arbejde med at udvikle sikkerhed. Virksomheden udvikler ny teknologi ikke bare for at leve op til sikkerhedsstandarder eller efterleve lovmæssige tests, men fordi dens egne forskningsdata, som er baseret på titusindvis af virkelige trafikuheld, viser, hvor sikkerheden kan blive bedre.  I 1980’erne begyndte Volvo at rette fokus mod sidekollisioner efter, at data havde vist, at for mange mennesker kom til skade i den type uheld på grund af den korte afstand mellem kollisionssted og person. Det resulterede i adskillige opfindelser, der begyndte at dukke op i 1990’erne, f.eks. sidebeskyttelsessystemet SIPS, sideairbags og oppustelige sidebeskyttelsesgardiner. Alle disse opfindelser, som byggede på Volvo’s forskningsdata, er nu standard for branchen.  Senere har Volvo’s forskningsdata peget på problemer med skader på lændehvirvelsøjlen eller nederst på ryggen; skader der rammer alle uanset køn og størrelse. Yderligere analyse og studier fik Volvo til at fokusere på den risiko, der er, når en bil forlader vejbanen utilsigtet. Det arbejde resulterede i en teknologi, der blev introduceret først på XC90 og nu på alle SPA-baserede biler, energiabsorbering i sæderne, som går langt videre end de krav, der stilles til bilproducenter.   |  | | --- | |  |   **Volvo Car Group i 2018**  I regnskabsåret 2018 nåede Volvo Car Group et driftsresultat på 14.185 MSEK (14.061 MSEK i 2017). Periodens omsætning beløb sig til 252.653 MSEK (208.646 MSEK). I hele året 2018 satte Volvo Cars’ globale salg ny rekord med 642.253 biler, en stigning på 12,4 procent sammenlignet med 2017. Resultatet understreger den omfattende forvandling, Volvo Cars’ økonomi og virksomhed har gennemgået de seneste år, og som gør virksomheden klar til sin næste vækstfase.  **Om Volvo Car Group**  Volvo har fremstillet biler siden 1927. I dag er Volvo Cars et af de mest velkendte og respekterede bilmærker i verden med et salg i 2018 på 642.253 biler i cirka 100 lande verden over. Volvo Cars har været ejet af kinesiske Zhejiang Geely Holding (Geely Holding) siden 2010. Volvo Cars var en del af svenske Volvo AB frem til 1999, hvor virksomheden blev købt af amerikanske Ford Motor Co., var den en del af svenske Volvo-gruppe. I 2010 blev Volvo Cars købt af Geely Holding.  I 2018 beskæftigede Volvo Cars gennemsnitlig omkring 43.000 (39.500) fuldtidsmedarbejdere. Volvo Cars’ hovedkontor, produktudvikling, markedføring og administration har primært til huse i Göteborg. Volvo Cars’ kinesiske hovedkontor ligger i Shanghai. Virksomhedens vigtigste bilfabrikker ligger i Göteborg (Sverige), Gent (Belgien), Chengdu, Daqing (Kina) og i South Carolina (USA), mens motorerne producerer i Skövde (Sverige) og Zhangjiakou (Kina) og karrosserikomponenterne i Olofström (Sverige). |

|  |  |  |
| --- | --- | --- |
| **Mediekontakt:** | | |
| Jan Larsen  PR-chef  Volvo Car Denmark A/S    Mobil: +45 21 20 75 73  Jan.larsen@volvocars.com |  |  |

|  |
| --- |
| **Relaterede billeder/video:** [**https://www.mynewsdesk.com/dk/volvo-car-denmark**](https://www.mynewsdesk.com/dk/volvo-car-denmark)  **eller på: media.volvocars.com** |